als_Latn dik_Latn tur_Latn
DEPARTAMENTI I ENERGJISË DHE MINIERAVE
Minierat:
1. Sa janë rezervat e vlerësuara të qymyrit (linjit) në gjithë Kosovën?
Në bazë të studimit për Vlerësimin e hulumtimeve dhe rezervave gjeologjike të qymyrit në Kosovë, të realizuar nga Instituti Inkos, 2007, rezervat e qymyrit të tipit linjit janë:
Rezervat në(t):
Bilance ...... 10,892,888,000
Jo bilance... 1,319,000,000
Gjithsejtë ...12,442,461,000
2. Ku shtrihen vendburimet e qymyrit në Kosovë?
Basenet më të rëndësishme qymyrmbajtëse janë:
- Baseni i Kosovës (shtrihet në pjesën qendrore të Republikës së Kosovës) ;
- Dukagjinit (Baseni qymyror i Dukagjinit shtrihet pothuajse në pjesën qendrore të pellgut të Dukagjinit); dhe
- Drenicës (Baseni i Drenicës shtrihet në mes të basenit të Kosovës në lindje dhe basenit të Dukagjinit në perëndim).
3. Cili është resursi më i rëndësishëm energjetik i Kosovës?
Qymyri është resursi më i rëndësishëm energjetik i Kosovës, i cili furnizon rreth 97% të prodhimit total të energjisë elektrike.
4.Cilat zona janë shpallur si zona me interes të veçantë?
Në bazë të vendimit Nr. 03/9 të datës 27.02.2008. të Qeverisë së Kosovës, fillimisht janë shpallur nëntë (9) zona me interes të veçantë (Vendimi Nr. 1071 të datës 02.07.2008), kurse me Vendim Nr. 125 i datës 26.01.2009 është bërë zgjerimi i fushave dhe janë futur edhe dy zona të reja, kështu që gjithsejtë janë shpallur 11 zona me interes, dhe ato janë:
1. Zona e hulumtimeve gjeologjike lokacioni Karaqë;
2. Zona e hulumtimeve gjeologjike lokacioni Vllahi-Zjaçë;
3. Zona e hulumtimeve gjeologjike - lokacioni Bushinc-Bolevc;
4.Zona e hulumtimeve gjeologjike lokacioni Zhegovc;
5. Zona e Fushës së hulumtuar me punime gjeofizike dhe gjeokimike Bresalc;
6.Zona e hulumtimeve gjeologjike Golesh;
7.Zona e hulumtimeve për nikel Baks;
8.Zona e hulumtimeve për hekur- nikel Tërstenik;
9.Zona e hulumtimeve gjeologjike -Debellde;
10.Zona e hulumtimeve gjeologjike lokacioni Gumnishtë;
11.Zona e hulumtimeve gjeologjike lokacioni Deva
Burimet e Ripërtëritshme të Energjisë:
1. Cilat janë llojet e BRE-ve me të cilat disponon Kosova?
Republika e Kosovës disponon me potenciale të BRE-ve siç janë: energjia e ujit, energjia e erës, energjia diellore, biomasa, energjia termale etj.
2. A ka deri me tani ndonjë studim për potencialet ujore në Kosovë dhe cili është kapaciteti i gjenerimit të energjisë nga uji përmes hidrocentraleve të vogla?
Projektet studiuese/vlerësuese:
Vlerësimi i potencialeve hidroenergjetike për HCV është bërë përmes studimeve të viteve 2006, 2009 dhe 2010. Mbi këtë bazë është caktuar edhe kapaciteti total i gjenerimit nga hidrocentralet e vogla. Ky kapacitet është 128MW
3. A ka Kosova Plani të Veprimit për Burimet e Ripërtëritshme të Energjisë (PVBRE) dhe cili është caku i BRE-ve në konsumin total të energjisë?
Kosova ka Draft Planin e Veprimit për Burimet e Ripërtëritshme të Energjisë (PVBRE), me 31 Qershor ky plan është dërguar në TKE në Vjenë. Ky plan pritet të finalizohet deri në fund të vitit 2012.
Ky plan në vetvete do të përmbajë edhe cakun e BREve, i cili duhet te arrihet deri në vitin 2020.
Efiçienca e Energjisë:
1. A ka Kosova plan për Efiçencë të Energjisë dhe cili është caku?
Kosova, ka planin e veprimit te efiçencës së energjisë për periudhën 2010 -2018, i cili në vetvete ka cakun prej 9%
2. Cilët sektorë përfshihen në kuadër të planit nacional për EE ?
Sektorët e trajtuar në Planin Nacional të EE janë
1. I transportit,
2. I amvisërisë ,
3. I bujqësisë ,
4. I industrisë dhe i shërbimeve .
3. A ka Kosova fond për Efiçencën e energjisë ?
Kosova nuk ka fond për EE.
Energji
Cili është burimi kryesor për prodhimin e energjisë elektrike në Republikën e Kosovës?
Burimi më i rëndësishëm energjetik në Republikën e Kosovës është Qymyri (Linjiti), i cili furnizon rreth 97% të prodhimit total të energjisë elektrike. Rezervat gjeologjike të këtij burimi të energjisë sillen rreth 12 miliard ton.
Basenet më të rëndësishme qymyrmbajtëse janë:
- Baseni i Kosovës;
- Dukagjinit; dhe
- Drenicës.
Sa është konsumi final energjetik i vendit?
Në vitin 2011 konsumi final energjetik ka qenë 1284.25 ktoe. Sektori me konsumin më të madh të energjisë për vitin 2011 është amvisëria me një konsum prej 490.51 ktoe ose 38.2% të konsumit total.
Konsumi i energjisë për kokë banori në vitin 2011 ka qenë 0.73 toe.
Cilët janë prodhuesit e energjisë elektrike në vend?
Furnizimi me energji elektrike realizohet kryesisht prej prodhimit nga termocentralet Kosova A dhe Kosova B, hidrocentralet (Ujmani, Lumbardhi, Radavci, Dikanci dhe Burimi). Sasia e energjisë elektrike e prodhuar në termocentrale për vitin 2011 ka qenë 489.89 ktoe, ndërsa energjia elektrike e prodhuar në hidrocentrale për vitin 2011 ka qenë 9.00 ktoe.
Miniera
Cilat janë resurset minerale të Kosovës?
- Plumbi, Zinku, Argjendi,
- Linjiti,
- Nikeli dhe Kobalti,
- Kromi,
- Bakri,
- Magnezi,
- Boksitet,
- Hekuri,
- Mineralet Industriale (Kaolina, Bentonitet, Hallojziti, Kvarci and Kuarcitet, Diatomitet, Talku, Sepiolitet, Leucitet, Garnet, Asbesti)
Rezervat e resurseve minerale kryesore
Linjiti 12, 50 Miliard ton
Plumbi dhe Zinku 59 Milion ton
Nikeli 13 Milion ton
Boksitet 2,7 Milion ton
Magnezitet 4,1 Milion ton
A posedon Kosova Ari?
Në Republikën e Kosovës ari paraqitet në para gjenezë me xehe të bakrit, plumbit dhe zinkut si dhe i pastër (i vetëlindur) në depozitime aluviale të lumenjve.
Gjerë më tani ari dhe argjendi janë nxjerrë vetëm nga xehet e plumb-zinkut.
Hulumtime të pakta janë realizuar në territorin e gjerë të Artanës, Junikut, në lumin Tërnavë, Dragash, në afërsi të Prekovcit (Kriva Reka), Gllamë dhe në lindje të Koretishit.
Ari i cili është i lidhur me mineralizimet dhe vendburimet e plumb-zinkut, në nivelin e matshëm paraqitet në minierën e Artanës, ku përmbajtja e arit është më e madhe dhe kjo minierë njihet si vendburimi me përbërjen më të lartë të arit në Kosovë. Resurset e arit në minierën e Artanës vlerësohen të jenë 2,700 kg.
Përbërja mesatare e Arit ne vendburimet e Plumb Zinkut vlerësohet 0.8 gram për ton.
Vlerësohet se që nga viti 1939 kur lëshohet në punë shkritorja në Zveçan dhe përfundimisht deri në vitin 1989, është prodhuar sasia e arit prej rreth 11.90 ton.
Cilat janë minierat kryesore të Kosovës?
Minierat e Linjitit (Mirash-Bardhe dhe Sibovci Jug Perendim)
Minierat e Linjit gjenden ne afërsi te komunës se Kastrioti përkatësisht në pjesën perëndimore të këtij qyteti.
Shfrytëzimi i qymyrit në Kosovë ka filluar në vitin 1922, me hapjen e minierës nëntokësore Kosova afër fshatit Hade. Më vonë janë hapur miniera Krushevci, miniera Sibovci, ndërsa në pjesën jugore të basenit miniera Babush Afër Ferizajit. Shfrytëzimi nëntokësor i qymyrit ka zgjatur diku deri në vitin 1967.
Në periudhën 1952-1956 fillojnë punimet e hulumtimeve gjeologjike të detajuara në basenin qymyror të Kosovës me vërtetimin e rezervave. Paralelisht me këtë bëhet përgatitja për hapjen e Mihjes sipërfaqësore në Mirash, per furnizimin e bllokut të parë në termocentralin KOSOVA A që kishte një kapacitet 65 MW. Përfundimisht Këto objekte lëshohen në punë në vitin 1962 dhe kjo quhet faza e parë e TC të Kosovës.
Në vitin 1964 fillon hapja e Minierës tjetër sipërfaqësore në Bardh, hapjes se këtyre minierave ju parapriu ndërtimi i bllokut të tretë dhe katërt të T.C. Kosova A me kapacitet prej 200 MW.
Aktualisht këto dy miniera janë bashkuar dhe gjenden në fazën përfundimtare të shfrytëzimit, ndërsa linjiti për gjenerimin e Energjisë Elektrike vazhdon të shfrytëzohet nga miniera e Sibovcit Jug-Perëndim, minierë kjo që gjendet në zhvillim e sipër.
Minierat Plumb-Zinkut të Kompleksit Trepca
Miera e Stan Tergut
Miniera e Plumbit dhe Zinkut e njohur edhe si miniera Trepça në Stan Tërg shtrihet në pjesën verilindore të Kosovës, në largësi prej 9 km në lindje të Mitrovicës. Rruga e asfaltuar Mitrovicë Besianë kalon nëpër Stan Tërg. Po në këtë rrugë, në largësi 4 km nga Mitrovica, është ndërtuar Flotacioni i cili me Minierën e Stan Tërgut është i lidhur me korridor nëntokësor, në nivelin e horizontit të parë të minierës (610 m). Nga ana tjetër,
Mitrovica është një nyje e rëndësishme komunikative në regjion. Këtu kalojnë rrugët kryesore që lidhin Maqedoninë dhe Greqinë, si dhe rruga që lidhë Kosovën me Malin e Zi dhe më tutje me Kroacinë. Gjithashtu, këtu kalon edhe linja hekurudhore nga Evropa qendrore kah Selaniku.
Miniera e Cernacit
Miniera e Cërnacit gjendet afro 11 kilometra në perëndim të Leposaviqit, ndërsa vendburimi i xeheve të Plumbit dhe Zinkut si dhe shfrytëzimi i tyre shtrihet ne kufirin e Kosovës dhe Serbisë .
Miniera e Belloberdo
Miniera e Bello Berdos është e vendosur afro 20 kilometra në verilindje të Leposaviqit.
Miniera e Artanës
Miniera ARTANA gjendet në komunën e Artanës (ish Novobërdë), është një nga vendburimet e cili është shfrytëzuar qysh në kohën e romakëve. Në mesjetën e hershme, kështjella e fortifikuar në afërsi të vendburimit ishte qendër e rëndësishme tregtare dhe administrative, nën administrim e Republikën së Raguzës (Dubrovnikut). Kjo minier karakterizohet edhe me përqindjen e larte te Arit ne xehe.
Miniera e Hajvalis , Kizhnices dhe Badovcit
Minierat e Plumbit dhe Zinkut Hajvalia, Kizhnica dhe Badovci i përkasin pjesës lindore teë rrafshit te Kosovës dhe gjenden vetëm 7 Km në lindje nga kryeqendra e Kosovës, Prishtina. Këto miniera gjenden në afërsi të rrugës magjistrale Prishtinë Gjilan. Gjithashtu kompleksi i këtyre minierave, lidhet edhe me hekurudhën industriale te Fushë Kosovës, e nga këtu edhe me rrjetin ndërkombëtar hekurudhor.
Minierat e Ferronikelit
Në kuadër të Ferronikelit funksionojnë dy miniera me shfrytëzim sipërfaqësor: Çikatova dhe Gllavica. Në veri të Magurës, në Masivin e Goleshit, shtrihet vendburimi i nikelit, Gllavica, në Medvec, kurse vendburimi i nikelit, Çikatova (Dushkaja dhe Suka), shtrihet në masivin ultrabazik të Dobroshecit.
Miniera e Magnezitit (Strezovc dhe Golesh)
Miniera e magnezitit Goleshi gjindet rrëzë malit Golesh ne afërsi te Aeroportit ndërkombëtarë Adem Jashari, në jug-perëndim të Fushë Kosovës dhe është konsideruar si një ndër vendburimet më cilësore të magnezit në Ballkan. Kurse miniera tjetër e magnezitit ndodhet në Strezoc të Komunës së Dardanes.
Miniera e Mergeleve (Sharr Cem Hani Elezit)
Miniera e mergelëve gjendet në Han të Elezit, pran kufirit Kosovë-Maqedoni ne afërsi te magjistrales Prishtine Shkup dhe shfrytëzohet për prodhimin e çimentos.
Miniera e Kromit (Deve Gjakove)
Miniera e kromit (Cr) Deva në Gjakovë është minierë nën tokësore, gjendet në perëndim të Kosovës përkatësisht në perëndim të qytetit të Gjakovës. Në drejtim të magjistrales Gjakovë Prizren ndahet rruga për minierën e Devës.
Miniera e Boksiteve (Kline)
Miniera, përkatësisht vendburimi dhe paraqitjet e boksitit shtrihen në Malin e Gremnikut, 5 deri në 10 km në juglindje të komunës se Klinës.
als_Latn als_Latn als_Latn als_Latn als_Latn ces_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn srd_Latn als_Latn bem_Latn mlt_Latn als_Latn epo_Latn min_Latn lij_Latn nno_Latn als_Latn dan_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn oci_Latn als_Latn srd_Latn als_Latn srd_Latn als_Latn als_Latn als_Latn lmo_Latn als_Latn als_Latn als_Latn fuv_Latn als_Latn ita_Latn als_Latn als_Latn als_Latn